b'\n_START_ARTICLE_\nMarkku Susim\xc3\xa4ki\n_START_PARAGRAPH_\nMarkku Susim\xc3\xa4ki (26. hein\xc3\xa4kuuta 1947 Joutsa \xe2\x80\x93 25. toukokuuta 2009 Helsinki) oli suomalainen kuvataiteilija ja lavastaja. Susim\xc3\xa4en maalauksissa oli usein primitiivisi\xc3\xa4 ihmis- ja el\xc3\xa4inhahmoja sek\xc3\xa4 k\xc3\xb6ynn\xc3\xb6ksi\xc3\xa4, jotka punoutuivat toisiinsa. _NEWLINE_Susim\xc3\xa4ki aloitti lavastajana Suomen kansallisoopperassa ja Suomen kansallisteatterissa ja ty\xc3\xb6skenteli my\xc3\xb6hemmin muun muassa Teatteri Jurkalle. H\xc3\xa4n on tehnyt lavastuksia my\xc3\xb6s mainoselokuviin. Susim\xc3\xa4ki kuului Harakan taiteilijayhteis\xc3\xb6\xc3\xb6n. H\xc3\xa4n teki puukaiverruksia, mutta h\xc3\xa4n my\xc3\xb6s maalasi akvarelleja ja \xc3\xb6ljyv\xc3\xa4rit\xc3\xb6it\xc3\xa4._NEWLINE_H\xc3\xa4nelle siirrettiin 1992 uusi syd\xc3\xa4n ja keuhkot, ja leikkauksen ansiosta h\xc3\xa4n ty\xc3\xb6skenteli viel\xc3\xa4 pitk\xc3\xa4\xc3\xa4n._NEWLINE_Susim\xc3\xa4en puoliso oli muotitaiteilija Ilona Pelli, jonka kanssa h\xc3\xa4n piti yhteisn\xc3\xa4yttelyit\xc3\xa4.'